**โรลส์-รอยซ์**

## ข้อมูลสำหรับสื่อมวลชน

พาชมโรงงานธรรมชาติของ โรลส์-รอยซ์

ที่ทำงานของพนักงานมีปีกนับแสน

**5 พฤษภาคม** 2563**, กู๊ดวูด, เวสต์ ซัสเซ็กส์**

* โรงเลี้ยงผึ้ง ณ Home of Rolls-Royce ในกู๊ดวูด เวสต์ ซัสเซ็กส์ ให้ผลผลิตมากเป็นประวัติการณ์
* รังผึ้ง 6 รัง คือ บ้านอันแสนสุขของผึ้งน้ำหวานสายพันธุ์อังกฤษราว 250,000 ตัว
* การอนุรักษ์สัตว์ที่มีความสำคัญต่อระบบนิเวศและกำลังถูกคุกคาม สอดคล้องกับวิสัยทัศน์และแนวปฏิบัติด้านสิ่งแวดล้อมของบริษัท
* ก้าวสำคัญสำหรับ ‘บีไลน์ส’ (Bee Lines) โครงการรณรงค์น้องใหม่ ที่มีวัตถุประสงค์เพื่อแก้ปัญหาการลดลงของจำนวนผึ้งในภาคตะวันออกเฉียงใต้ของอังกฤษ และสร้างพื้นที่ปลอดภัยสำหรับผึ้งในอุทยานแห่งชาติ เซาธ์ ดาวน์ส (South Downs National Park)

แม้ว่าสายพานการผลิตยานยนต์จะถูกระงับชั่วคราวไปนานกว่า 1 เดือน แต่ที่ Home of Rolls-Royce ยังมีการผลิตสินค้าอีกชนิดหนึ่ง ซึ่งเปรียบเสมือนสมบัติอันเป็นเอกลักษณ์ของอังกฤษที่กลับทำสถิติการผลิตสูงสุด สินค้าที่ว่าคือ น้ำผึ้งที่พิเศษที่สุดในโลกโดย โรลส์-รอยซ์

ในฤดูกาลที่สามของการผลิต กองทัพผึ้งงานที่แข็งแกร่งราว 250,000 ชีวิต ในโรงเลี้ยงผึ้งของบริษัทได้ผลิตน้ำผึ้ง 'Rolls-Royce of Honey' อย่างแข็งขันจนทะลุเป้าของปีนี้ หลังจากผ่านพ้นฤดูหนาวมาได้อย่างแข็งแกร่ง ขณะนี้ ผึ้งน้ำหวานสายพันธุ์อังกฤษของ โรลส์-รอยซ์ ก็กำลังออกจากรังและบินหาอาหารตามต้นไม้ พุ่มไม้ และดอกไม้ป่ากว่า 500,000 ต้น ที่บานสะพรั่งทั่วพื้นที่ 42 เอเคอร์ของโรลส์-รอยซ์ รวมไปถึงไม้อวบน้ำสกุลซีดัม (sedum) ที่งอกงามอยู่บน ‘หลังคามีชีวิต’ แปดเอเคอร์เหนือโรงงานผลิตของบริษัท ซึ่งถือเป็นหลังคามีชีวิตที่ใหญ่ที่สุดในสหราชอาณาจักร ส่วนผึ้งที่รักการผจญภัยเป็นพิเศษก็จะบินไปในพื้นที่รอบๆ โรงงานที่กู๊ดวูด ซึ่งครอบคลุมอาณาบริเวณ 12,000 เอเคอร์ ของชนบทในเวสต์ ซัสเซ็กซ์ ท่ามกลางความงดงามของอุทยานแห่งชาติ เซาธ์ ดาวน์ส

โรงเลี้ยงผึ้งกู๊ดวูด อาพิเอรี (Goodwood Apiary) ก่อตั้งช่วงปี พ.ศ. 2560 ประกอบด้วยรังผึ้งแบบอังกฤษดั้งเดิมที่ทำจากไม้ทั้งหมด 6 รัง แต่ละรังจะมีแผ่นป้ายชื่อสเตนเลสขัดเงา ซึ่งเป็นงานทำมือใน Bespoke Workshop ของบริษัท โดย 5 รังแรกได้รับการตั้งชื่อตามสายพันธุ์ยนตรกรรม โรลส์-รอยซ์ ได้แก่ 'แฟนธอม' 'เรธ' 'โกสต์' 'ดอว์น' และ 'คัลลิแนน' ขณะที่รังที่ 6 ได้ชื่อว่า ‘สปิริต ออฟ เอ็กสตาซี’ (Spirit of Ecstasy) ตามมาสคอทที่โด่งดังของแบรนด์

เช่นเดียวกับพนักงานกว่า 2,000 ชีวิตที่ทำงาน ณ บ้านของโรลส์-รอยซ์ เหล่าผึ้งน้ำหวานก็มีหน้าที่รับผิดชอบในการเนรมิตผลิตภัณฑ์หายากและเป็นที่ต้องการสูงนี้ ในแต่ละฤดูกาลผลิต 'The Rolls-Royce of Honey' จะได้รับการดูแลอย่างพิถีพิถันโดยผู้เชี่ยวชาญในท้องถิ่น และถูกนำไปมอบให้แขกและลูกค้าผู้ว่าจ้างการผลิตยนตรกรรม ให้ได้ลิ้มลองระหว่างที่นั่งรอในห้องรับรอง Atelier Suite ของบริษัท

โครงการโรงเลี้ยงผึ้งนี้ คือ นโยบายของ โรลส์-รอยซ์ มอเตอร์ คาร์ส ในการรับมือต่อภัยคุกคามที่มีอยู่จริงในปัจจุบัน ที่เกิดขึ้นกับประชากรผึ้งของสหราชอาณาจักร ผึ้งเป็นนักผสมเกสรหลักของต้นไม้และพืชหลายชนิด รวมถึงพืชผักอีกมากมายที่มีความสำคัญต่อเศรษฐกิจภาคเกษตรกรรมในท้องถิ่นอันเป็นที่ตั้งของ Home of Rolls-Royce การขาดแคลนแหล่งอาหาร อันมีสาเหตุหลักมาจากการสูญเสียถิ่นที่อยู่ ทำให้สมดุลของจำนวนประชากรผึ้งตกอยู่ในอันตรายใหญ่หลวง และทวีความรุนแรงขึ้นในหลายปีที่ผ่านมา

อุทยานแห่งชาติ เซาธ์ ดาวน์ส เพื่อนบ้านของ Home of Rolls-Royce ได้สะท้อนให้เห็นถึงแนวโน้มระดับชาติอันน่าเป็นห่วง พื้นที่ของทุ่งเนินหินชอล์กที่มีความสำคัญต่อสัตว์นักผสมเกสร ซึ่งประกอบด้วยผึ้ง แมลงภู่ และผีเสื้อสีน้ำเงินอโดนิส (Adonis) ขณะนี้เหลือเพียง 4% จากพื้นที่ทั้งหมดในอุทยาน และอยู่อย่างกระจัดกระจาย ทำให้สัตว์นักผสมเกสรต้องเดินทางข้ามผ่านภูมิประเทศอย่างยากลำบาก

**การกำเนิดของโรงเลี้ยงผึ้งจึงถือว่ามาได้ถูกจังหวะ และยังเป็นการช่วยสนับสนุนโครงการกองทุนอุทยานแห่งชาติ เซาธ์ ดาวน์ส (**South Downs National Park Trust) **ที่อยู่ในระยะเริ่มต้น** **ยิ่งไปกว่านั้น เพื่อแก้ไขวิกฤตการณ์ครั้งนี้ โครงการ** ‘**บีไลน์ส**’(Bee Lines) **ยังได้สนับสนุนเกษตรกรและเจ้าของที่ดินในการสร้าง** '**ระเบียงทางเดิน**' **ที่อุดมไปด้วยดอกไม้นานาชนิด เพื่อเชื่อมถิ่นที่อยู่อาศัยของผึ้งและช่วยให้ผึ้งและสัตว์นักผสมเกสรอื่นๆ สามารถเติบโตและแพร่พันธุ์ได้อย่างสมบูรณ์ นอกจากนี้ยังเชิญชวนให้ประชาชนในพื้นที่และธุรกิจภายในเขตอุทยานมีส่วนร่วม ผ่านโครงการการริเริ่มต่างๆ เช่น การปลูกดอกไม้ป่าในสวนและในพื้นที่ทั่วไปอีกด้วย**

“**โครงการโรงเลี้ยงผึ้งเน้นย้ำให้เห็นถึงพันธสัญญาของเราที่มีต่อสิ่งแวดล้อม ซึ่งเป็นหลักการที่สอดแทรกอยู่ในทุกสิ่งที่เราทำที่กู๊ดวูด**” **ริชาร์ด คาร์เตอร์ (**Richard Carter) **ผู้อำนวยการฝ่ายสื่อสารระดับโลกของ โรลส์-รอยซ์ มอเตอร์ คาร์สกล่าว** “**อาคารที่ยั่งยืน บ่อน้ำความร้อนใต้พิภพ ระบบจัดการน้ำฝน และที่หลบภัยของนกป่า ได้ทำให้** Home of Rolls-Royce **ที่กู๊ดวูดเป็นหนึ่งในฐานการผลิตที่เป็นมิตรกับสิ่งแวดล้อมมากที่สุดในสหราชอาณาจักร และด้วยโครงการซึ่งใช้ประโยชน์จากความหลากหลายทางชีวภาพของที่ตั้งของเรานี้ รวมถึงหลังคามีชีวิตขนาดมหึมา เราภูมิใจที่ได้มีส่วนสำคัญในการช่วยอนุรักษ์ประชากรผึ้งที่สำคัญยิ่งของสหราชอาณาจักร**”

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [ทวิตเตอร์](https://twitter.com/rollsroycemedia) **และ** [อินสตาแกรม](https://www.instagram.com/rollsroycemedia/)

**ข้อมูลสำหรับบรรณาธิการ**

* ‘บี ไลน์ส’ **(Bee Lines)**

**โครงการ** ‘**บี ไลน์ส**’ **ซึ่งดำเนินการโดยโครงการกองทุนอุทยานแห่งชาติ เซาธ์ ดาวน์ส (**South Downs National Park Trust) **เป็นองค์กรการกุศลอิสระที่ทำงานร่วมกับพันธมิตรเพื่อพัฒนาและปกป้องอุทยานแห่งชาติ เซาธ์ ดาวน์สเพื่อคนรุ่นหลัง ศึกษาข้อมูลเพิ่มเติมเกี่ยวกับ ‘บี ไลน์ส’ และบริจาคได้ที่** [www.southdownstrust.org.uk/beelines/](http://www.southdownstrust.org.uk/beelines/)

* โรลส์-รอยซ์ มอเตอร์ คาร์ส **(Rolls-Royce Motor Cars)**

โรลส์-รอยซ์ มอเตอร์ คาร์ส เป็นบริษัทในเครือของบีเอ็มดับเบิลยู กรุ๊ป (BMW Group) มีสำนักงานใหญ่และฐานการผลิตอยู่ที่กู๊ดวูด เวสต์ซัสเซก ซึ่งเป็นเพียงที่เดียวในโลกที่ยานยนต์ระดับซูเปอร์ลักซ์ชัวรีของบริษัททุกคันผ่านการประกอบด้วยมืออย่างประณีตโดยพนักงานมากความชำนาญทั้งชายและหญิงกว่า 2,000 ชีวิต ทั้งนี้ โรลส์-รอยซ์ มอเตอร์ คาร์ส เป็นคนละบริษัท และไม่มีส่วนเกี่ยวข้องใดๆ กับ บมจ. โรลส์-รอยซ์ ผู้ผลิตระบบขับดันและเครื่องยนต์อากาศยาน

**Contacts:**

**Thailand**

บุศราพร เจริญกุลศักดิ์ +668 1665 1995 bussaraporn.c@rrmcapac.com

ธาร สุขานุศาสน์ +666 5525 5710 tarn.suk@mgc-asia.com

**Regional (Asia Pacific – Central)**

Helpdesk +65 9017 6272 \* info@rrmcapac.com

 +668 3076 6196

Hal Serudin +65 6838 9675 hal.serudin@rolls-roycemotorcars.com
*\*whatsapp*